**ELŐTERJESZTÉS A KÉPVISELŐ-TESTÜLET 2022.06.29-I ÜLÉSÉRE**

**Tárgy: 2022. évi költségvetés módosítása**

**Tisztelt Képviselő-testület!**

A Pénzügyi Bizottság 2022.május 30-i ülésén foglalkozott a 2022. évi költségvetés módosításával, tekintettel arra, hogy az annak elfogadása és a bizottság májusi ülése közti időpontban napvilágra került információk indokolttá tették megvitatását. A bizottság az Önkormányzat működőképességének és likviditásának megőrzése érdekében a tervezett beruházások mértékének csökkentését és kiadásátcsoportosítást javasolt az alábbi határozata értelmében:

*8/2022. (V.30.) sz. Pénzügyi Bizottsági határozat*

*Kecskéd Község Önkormányzat Képviselő-testületének Pénzügyi Bizottsága úgy dönt, hogy az önkormányzat anyagi stabilitásának megőrzése érdekében*

1. *javasolja a Képviselő-testületnek a 2022. évi költségvetési rendelet beruhásokra fordítható keretének csökkentő módosítását a júniusi ülésen és felkéri a hivatalt az ülésen elhangzott javaslatokat tartalmazó rendelet tervezet elkészítésére,*
2. *a feszített pénzügyi mozgástér kontrolállására a bizottság nagyobb hangsúlyt kíván helyezni , ezért az év hátralévő részében kiemelt figyelmet fordít a bevételek és kiadások naprakész nyomon-követésére.*

*felelős: dr. Blaschek Orsolya elnök*

*határidő: azonnal*

Az elhangzott változtatási javaslatok átvezetésre kerültek az előterjesztés mellékletét képező módosító rendeletben, kérem a tisztelt Képviselő-testületet, hogy a rendelet módosítást megvitatni és elfogadni szíveskedjen.

Kecskéd, 2022.06.24.

**Kaszányiné Ruppert Tímea**

alpolgármester

***1.sz. melléklet az előterjesztéshez: rendelet tervezet***

**Kecskéd község önkormányzat képviselő testületének …/2022. (VI.29.) önkormányzati rendelete**

**az Önkormányzat 2022. évi költségvetéséről szóló 2/2022. (II.16.) sz. rendelet módosításáról**

Kecskéd Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésének f) pontjában meghatározott feladatkörében eljárva következőket rendeli el:

1. §

Kecskéd Község Önkormányzatának 2022. évi költségvetéséről szóló 2/2022.(II.16.) sz. rendelet (továbbiakban: Rendelet) 1. § -a helyébe az alábbi rendelkezés lép:

*„1.§*

*A Képviselő-testület*

*(1) az Önkormányzat 2022. évi költségvetését*

*a) 525.475.770,- Ft költségvetési bevétellel,*

*b) 525.475.770,- Ft költségvetési kiadással,*

*(2) a Polgármesteri Hivatal 2022. évi költségvetését*

*a)   53.208.318,-   Ft költségvetési bevétellel*

*b)  53.208.318,-   Ft költségvetési kiadással*

*(3) a Napközi Otthonos Óvoda 2022. év költségvetését*

*a)  69.374.106,-   Ft költségvetési bevétellel*

*b)  69.374.106,-   Ft költségvetési kiadással*

*(4) mindösszesen az (1)-(3)-ban rögzített költségvetési szervek szerint bontás alapján*

1. *648.058.194.,- Ft költségvetési bevétellel,*
2. *648.058.194,-  Ft költségvetési kiadással,*

*állapítja meg. Az intézmények költségvetései az Önkormányzat költségvetésének a részét képezik. ”*

2.§.

A Rendelet 1-23. mellékletei hatályukat vesztik és helyükbe jelen rendelet 1.-23. melléklete lép.

1. §

Jelen rendelet a kihirdetését követő napon lép hatályba.

Kocsis Gábor                                                                                Grúber Zoltán

      jegyző                                                                                         polgármester

1. ***sz. melléklet az előterjesztéshez: Hatásvizsgálat***

|  |  |
| --- | --- |
| **Tervezett jogszabály** | **Kecskéd Község Önkormányzat Képviselő-testületének 8/2022. (VI.29.) önkormányzati rendelete az Önkormányzat 2022. évi költségvetéséről szóló 2/2022. (II.26.) sz. rendelet módosításáról** |
| **A tervezett jogszabály várható következményei:** | |
| **Társadalmi hatásai:** | A rendelet megalkotásának közvetlen társadalmi hatása nincs. |
| **Gazdasági hatásai:** | A rendelet megalkotásának közvetlen gazdasági hatása van. |
| **Költségvetési hatásai:** | A rendelet megalkotásának költségvetési hatása van |
| **Környezeti következmények:** | A rendelet megalkotásának környezeti következménye nincs. |
| **Egészségügyi következmények:** | A rendelet megalkotásának egészségügyi következménye nincs. |
| **Adminisztratív terheket befolyásoló hatás:** | A rendelet megalkotásának adminisztratív terhet befolyásoló hatása van. |
| **A jogszabály megalkotásának szükségessége:** | A 2022. évi költségvetés módosítása szükséges annak érdekében, hogy az éves működés és működtetés biztosított legyen. |
| **A jogalkotás elmaradásának várható következményei:** | A jogalkotás elmaradásának várható következménye lehet, hogy hiány keletkezik a költségvetésben amelynek nem biztosított a pótlási forrása. |
| **A jogszabály alkalmazásához szükséges személyi, szervezeti, tárgyi és pénzügyi feltételek:** | A feltételek biztosítottak, a rendelet elfogadása és alkalmazása nem igényel többletforrást. |
| **Kecskéd, 2022. 06.23.** | **Kocsis Gábor jegyző** |