**SZAKMAI BESZÁMOLÓ A NEMZETI MŰVELŐDÉSI INTÉZET NONPROFIT KÖZHASZNÚ KFT ÁLTAL, A K-SZ-0412/000310/2021 SZÁMÚ SZERZŐDÉS SZERINTI TÁMOGATÁSSAL MEGVALÓSULÓ 2021. ÉVI KECSKÉDI ANNA NAPI BÚCSÚ MEGRENDEZÉSÉRŐL**

1. **INFORMÁCIÓK A RENDEZVÉNYRŐL:**

A rendezvény kezdési időpontja: 2021.07.24.

A rendezvény befejezési időpontja: 2021. 07. 25.

Helyszínek és programok: Óvoda előtti tér, Művelődési Ház, Öregiskola

Résztvevői létszám: 500 fő

Szervezésben közreműködők létszáma: 5 fő

1. **A TÁMOGATOTT TEVÉKENYSÉG MEGVALÓSÍTÁSÁNAK SZAKMAI VONATKOZÁSAI,TAPASZTALATAI,A MEGVALÓSÍTÁS EREDMÉNYESSÉGE**

***A rendezvény iránti igény bemutatása:***

Településünk német nemzetiségi település, melynél fogva erős a lakosok Római Katolikus valláshoz való kötödése. Templomunk 1764-ben Fellner Jakab tervei alapján épült műemléktemplom, védőszentje Szent Anna. A XIX. század elejétől Kecskéd önálló plébánia hivatallal rendelkezik, ettől az időszaktól kezdve datálható az úgynevezett Szent Anna Napi Búcsú, amely hagyomány töretlenül politikai rendszerektől függetlenül a mai napig is komoly hagyományokkal rendelkezik.

Ez az a rendezvénye településünknek, amely kortól függetlenül minden lakost megmozgat. A hosszú pandémia járvány következtében érzékelte a település vezetése, hogy ezt a nagymúltú rendezvényünket méltóképpen és színvonalasan meg kell rendeznünk. A szervezőbizottság olyan programot igyekezett összeállítani, amely a szombat vasárnapi napot is tartalmasan kitölti.

A búcsú szerkezeténél fogva sacralis jellegű, viszont emellett figyelmet kell fordítani a kellő számú gyermek és ifjúsági igényeket kielégítő játékok és eszközök biztosítására, valamint a felnőtt és időskorú lakosság szórakoztatására.

A Kecskédi Anna Napi Búcsút 2021-ben immár sokadik alkalommal rendeztük meg a helyi hagyományoknak megfelelően a település lakosainak , közösségeinek fokozott érdeklődése és részvétele mellett. Az évenként megrendezett Anna Napi Búcsú hagyományaink és értékeink őrzését és továbbadását szolgálja a lakosság kikapcsolódási igényeinek kielégítése mellett. Kecskéd lakossága őrzi sváb gyökerű hagyományait és ápolja is kulturális és vallási örökségét. Értékes és sokszínű kultúráról van szó, amelyet érdemes bemutatni a helyi jövő-generációs fiataloknak és az idelátogatóknak egyaránt. Törekvésünk eredményességét és sikerességét mutatja a rendezvény helyi szinten magasnak mondható látogatottsága-az Anna napi búcsú újra kedvelt és igényelt programmá nőtte ki magát.

***Célcsoport:***

A rendezvény célcsoportja elsősorban Kecskéd község lakossága, illetve a szomszéd települések érdeklődő lakosainak megszólítása. Minden évben igyekszünk új, korábban nem bemutatott elemeket is belevinni a programba, amennyiben sikeresnek bizonyul akkor hosszútávon rögzített elem maradhat a jövőben is az adott tétel.

***A rendezvény célja, szakmai vonatkozásai:***

Célunk egy olyan egyedi, de a helyi sajátosságokat megjelenítő rendezvény szervezése volt, amely ötvözi a hagyományokat és a jelenkor érdeklődésre számot tartó elemeit is. A program kulturális elemei a helyi civil szervezetek és az önkormányzat összefogásán alapultak, a településen kívülről meghívott szereplő pedig lehetőséget adott máshonan érkező érdeklődők bevonzására is.

***A rendezvény tapasztalatai, eredményessége:***

A rendezvény a széleskörű előkészítő munka, az önkormányzat és a civil szervezetek hatékony együttműködése következtében elérte deklarált célját. A község lakosai és az ide érkező vendégek jól érezték magukat, elismeréssel szóltak a rendezvényről. Célunk volt, hogy értéket közvetítő programot kínáljunk, amely szórakoztató, de mellőzi a túlzott kommercionalitást és az ahhoz köthető elgiccsesedést. Véleményünk szerint elképzelésünk megvalósult, sikerült olyan arculatú rendezvényt lebonyolítanunk, amely a kitűzött elvárásokkal harmonizált. A rendezvénynek körülbelül 500 látogatója volt, ami a 2100 fős állandó lakossághoz arányosítva jelentős számú megjelentet jelent.

***Az elért eredmények krónikája:***

* 2021.07.24. szombat

Szombat délután közönség csalogatónak egy stand-up comedy előadás nyitotta a rendezvényt, majd utána a hagyományoknak megfelelően a helybeli nevelésű, éppen megalakulásának 10 éves jubileumát ünneplő Burschen Kapelle sramli zenekar játszott a búcsú bálon. A bál 19.00 órától hajnal 3-ig tartott és nagy számban vettek részt rajta a helyi lakosok és az általuk meghívott vendégek.

* 2021.07.25. vasárnap
* Vasárnap délelőtti program ünnepi szentmisével vette kezdetét, amelyen a helyi Német Nemzetiségi Dalárda tagjai adtak elő egyházi énekeket magyar és német nyelven. Hagyomány, hogy a helyi német nemzetiségi együttesek tagjai nemzetiségi viseletben jelennek meg a programokon.
* A szentmisét követően a helyi nemzetiségi zenekar adott térzenét a templom előtti téren, a misén résztvevők a zenehallgatás közben aprósüteményekkel és italokkal kínálták őket.
* Kora délutántól kulturális programok voltak helyi és meghívott zenekarok részvételével a búcsúi rendezvény helyszínén, ahol a gyermekeket a legkisebbektől a legidősebbekig ügyességi és szórakoztató játékok várták. Nagy számban jelentek meg kézművesek is, akik az általuk elkészített portékákat árusították.
* A rendezvény ideje alatt mindvégig nyilvánosan megtekinthető volt a műemlék templom és a helyi néprajzi kiállítás, mivel a helyiek meghívására régi szokások szerint számos vendég is érkezett a családokhoz és a rendezvényekre.
* A rendezvény keretében hegyi hagyományőrző egyesületek is bemutatták tevékenységüket valamint egy helyi festőművész alkotásaiból festménykiállításra is sort került.

Öröm volt látni a pandémiahelyzet után az emberek felszabadult szórakozását, amely tartalmasan töltötte ki ennek a nagymúltú hétvégének a napjait.

A támogatást a beszámolóhoz mellékelt táblázatban rögzítettek szerint előadóművészek fellépési díjára, játékok bérlésére, kínáló sütemény beszerzésére és eszközbeszerzésre fordítottuk.

Kecskéd, 2022.07.19.

Kaszányiné Ruppert Tímea

alpolgármester